1998-ban Ralf kétszer állhatott dobogóra – köztük az esős belga nagydíjon, ahol csapatutasításra nem támadhatta a versenyben vezető csapattársát, Damon Hillt, így második lett. A másik dobogós helyezését a német versenyző az olasz nagydíjon szerezte, amelyet bátyja, Michael nyert meg a Ferrarival. Ez volt az első alkalom a Formula–1 történetében, hogy két testvér együtt állhatott fel a dobogóra. Ralf a szezon végén 14 ponttal 10. lett. Csapattársa, Hill 20 ponttal a 6. helyen végzett.